Sarajevo, 15. februar 2021.

**PREDMET: Odgovori na pitanja istraživača portala Istinomjer.ba o projektu Plava voda**

Poštovani, g. Durmišević

u nastavku Vam šaljemo odgovore na Vaš upit o projektu Plava voda. Za odgovor na pitanje *„Hoće li Vlada FBiH prema drugim nivoima vlasti koji učestvuju u realizaciji ovog projekta tražiti određene aktivnosti i postupke?“*, ljubazno Vas molimo da se obratite Vladi FBiH, s obzirom na to da nije u nadležnosti Fonda za zaštitu okoliša FBiH.

S poštovanjem!

* **Ko u kojem iznosu vrši povrat kredita kod međunarodnih finansijskih institucija?**

Procijenjena ukupna vrijednost kreditnog zaduženja je cca. 49,26 mil. KM (11 mil. € potpisano kreditno zaduženje kod Evropske banke za obnovu i razvoj – EBRD i 11,0 mil. € kreditni aranžman planiran kod Razvojne banke vijeća Evrope – CEB).

Predmetom povrata kredita, osim pomenutih 22,0 mil. € (glavnice), su i pripadajući troškovi kamata i ostalih naknada, pri čemu su u ukupnom zaduženju, prema usvojenom planu otplate za EBRD kredit i planiranom uključivanju u CEB kreditni aranžman uključeni/planirani:

* Fond za zaštitu okoliša Federacije BiH (Fond) 25,00%
* Zeničko-dobojski kanton (ZDK) 17,50%
* Srednje-bosanski kanton (SBK) 7,50%
* Općina Travnik 0,00%
* Općina Novi Travnik 6,06%
* Općina Busovača 6,48%
* Grad Zenica 37,46%

Dakle, **podrška Federacije BiH je planirana kroz osiguranje 25% ukupne vrijednosti projekta**, **kantoni su zaduženi za povrat iznosa kredita i troškova kamata i ostalih naknada sa učešćem od 25%**, dok **jedinice lokalne samouprave preuzimaju obavezu povrata 50% kreditnog zaduženja**.

**Fedaracija BiH je svoju podršku Projektu obezbjedila uključivanjem i preko Fonda za zaštitu okoliša Federacije BiH, čiji je i osnivač**.

Naime, s obzirom na procedure, Federalno ministarstvo okoliša i turizma je prema Vladi FBiH uputilo informacije i mišljenje, te je 22.01.2016. godine na 38. sjednici Vlade FBiH donesena Saglasnost na podršku zajmu za projekat „Plava voda“. Odlukom V broj 149/2016 od 22.01.2016. godine, Vlada FBiH daje Saglasnost Fondu za zaštitu okoliša FBiH za potpisivanje Ugovora o podršci zajmu za projekat „Izgradnja regionalnog vodovoda Plava voda“ u Travniku sa Evropskom bankom za obnovu i razvoj (EBRD). **Ugovori su potpisani, a obaveze po istim prenesene u finansijske planove Fonda za zaštitu okoliša Federacije BiH.** **Imajući u vidu da je kredit EBRD postao efektivnim 2019. godine, u skladu sa preuzetim ugovornim obavezama, Fond učestvuje u otplati zajma. Do sada prema** **JP RV Plava voda su plaćene 4 situacije za uplate 4 dospjela anuiteta prema EBRD-u.**

Procedura vezana za odobrenje i aktiviranje CEB kredita je u toku.

* **Da li je Vlada FBiH razmatrala informacije o realizaciji ovog projekta?**

Fond za zaštitu okoliša Federacije BiH je u više navrata informirao Vladu FBiH o statusu projekta i aktuelnostima na istom, a posebno vezano za pitanje rješavanja davanja sredstva osiguranja.

Naime, prema Fondu, instituciji Vlade Federacije BiH, je u više navrata upućivan zahtjev za dostavom sredsatva osiguranja i to od strane nižeg, kantonalnog nivoa.

**Prema potpisanim subsidijarnim ugovorima u okviru projekta „Plava voda“ i donesenim odlukama kantonalnih skupština o prihvatu zaduženja EBRD kradita, kantoni su preuzeli zaduženje prema raspodjeli 35% SBK i 65% ZDK**. **Za preuzeta zaduženja nadalje njihovom obavezom je bila i dostava sredstava osiguranja Ministarstvu finansija Federacije BiH**.

Subsidijarnim ugovorima definirano je da sredstva osiguranja projekta osiguravaju „niži“ nivoi vlasti i dostavljaju ih „višim“ putem JP RV „Plava voda“ (JP), koje potom izdaje garancije prema kantonima, a kantoni prema Federaciji.

Prema raspoloživim informacijama JP-u su dostavljene mjenice za definirani dio učešća u projektu od strane Općine Novi Travnik (6,06%), Općine Busovača (6,48) i Grada Zenice (37,46%), SBK (7,5%) i ZDK (17,5%).

JP je potom izdalo mjenice prema SBK na iznos 35% i prema ZDK na iznos 65% od ugovorenog kreditnog zaduženja. Nadalje, **SBK je u skladu sa ugovornim obavezama dostavio tražene mjenice, dok od strane ZDK Ministarstvu finansija BiH nisu dostavljene mjenice, iako je osim mjenica JP za čitav njihov iznos zaduženja, ZDK dodatno dobio i mjenice Grada Zenice**(Grad Zenica je dakle dostavio duple mjenice za ućešće u projektu od po 37,46% vrijednosti kreditnog zaduženja, jednom JP-u i dodatno ZDK), **a sve uz obrazloženje da će iste dostaviti nakon što Fond ZDK-u dostavi mjenice za svoj dio učešća.**

Uzimajući u obzir sve prethodno navedeno, te činjenice **da je Fond do sada ispunio sve svoje obaveze s ciljem uspješne realizacije Projekta „Plava voda“,** **u više navrata Fond se obraćao Vladi Federacije BiH i nadležnom ministarstvu finansija u cilju dobivanja jasnih instrukcija** **na koji način i u kojem smjeru bi išlo postupanje Fonda po pitanju izdavanja mjenica prema JP RV „Plava voda“, za dio učešća Fonda u Projektu „Plava voda“ definiranog Odlukom Vlade Federacije BiH V broj 149/2016 od 22.01.2016. godine**, a sve kako Fond kao institucija i sufinansijer Projekta ne bi bio doveden u kontekst i predstavljan razlogom zastoja Projekta.

* **S kojim informacijama** **Vlada FBiH raspolaže kada je u pitanju implementacija projekta ovog regionalnog vodovoda?**

**Osim prethodno pomenutih informacija Vlada FBiH raspolaže i informacijama da je u posljednjem periodu Fond više puta neosnosnovano „prozvan“ od strane ostalih aktera u Projektu**, na način da se u medijima Fond dovodi u negativan kontekst i pripisuje mu se uloga jednog od učesnika u projektu koji usporava tok i dovodi u pitanje implementaciju cijeloga Projekta.

**Upoznata je da Fond nikada nije doveo u pitanje niti projekat, niti svoju ulogu u istome, koja je definirana Odlukom Vlade Federacije BiH, kao i Ugovorom o podršci zajmu, potpisanim između FBiH, Fonda za zaštitu okoliša FBiH, ZDK, SBK i EBRD-a. Imajući u vidu odgovor** Federalnog ministarstva finansija na zahtjev Fonda za davanjem mišljenja (akt br. 08-45-1-3336/19 E.K. od 09.05.2019. godine) u kojem je između ostaloga navedeno *„Kao instrument osiguranja plaćanja, odnosno ispunjenja preuzetih obaveza, ugovorne strane mogu dogovoriti izdavanje mjenica,* ***ali ponovo naglašavamo da******Banka i Federalno ministarstvo finansija-financija na tome ne insistiraju****, niti se tome protive“* **jasno je da stvarni razlog zastoja realizacije Projekta nije Fond, već su istim drugi akteri koji do sada nisu obezbijedili potrebna sredstva osiguranja kreditnog zaduženja, u skladu sa zahtjevima EBRD-a.**

Imajući u vidu da se sredstva Fonda krajnjim korsnicima dodjeljuju kao grant ili zajam, a u ovom slučaju se radi o osiguranju podrške projektu sa federalnog nivoa (od strane Federacije putem Fonda) u vidu otplate dijela kredita, gdje je krajnji korisnik sredstava JP Regionalni vodovod „Plava voda“ d.o.o. Travnik, u ime dva kantona (ZDK i SBK), te tri općine (Travnik, Novi Travnik i Busovača) i Grada Zenice, Vlada je informirana o stavu Fonda:

* **Ugovor i Odluka Vlade Federacije, na osnovu kojih su osigurana i rezervirana sredstva za otplatu kredita, su obavezujuće za Fond**
* **Fond se u Projekat Plava voda uključuje po osnovu Odluke Vlade Federacije BiH i to u ulozi donatora, a ne dužnika, te se od Fonda ne može zahtijevati dostava instrumenta osiguranja za kreditna zaduženja kod EBRD-a i CEB-a, osim ako Vlada Federacije BiH drugačije ne odluči.**